Ukrnafta

Ukrnafta () on Ukrainan suurin valtiollinen maakaasun ja öljyn sekä etsintä- että porauspörssiosakeyhtiö ja kansallinen öljyn- ja nestekaasuntuottaja, joka omistaa omien huoltoasemien verkoston. Yhtiön nimi johtuu sanoista ”Ukrainan nafta”.
Yhtiön perustaminen ja logo.
Ukrnafta perustettiin Ukrainan valtion öljy- ja kaasukomitean 23. helmikuuta 1994 tekemän päätöksen N (nro) 57 mukaisesti yhtiöittämällä valtiollisen tuotantoyhtiön Ukrnaftan avoimeksi osakeyhtiöksi. Julkinen osakeyhtiö (JOY) Ukrnafta rekisteröitiin 31. maaliskuuta 1994.
Yhtiön alkuperäisen suorakulmaisen logon sininen ympyrä, sen viereisen nimen Ukrnaftan ja sisällä olevat keltaiset kirjaimet ja poraustorni symboloivat Ukrainan lipun värejä. Ympyrän sisällä keskellä sijaitseva kyrillinen kirjainlyhenne УН () on «Укрнафта» () alkukirjaimista muodostuvia koostelyhenne. Kirjainten yläpuolelle nouseva keltainen torni on öljy- ja kaasukenttien symboli ja heijastaa yrityksen profiilia. Keltainen osuus ympyrän ääriviivasta kertoo yhtiön toiminnan laajuudesta.
Vuonna 2011 yhtiö vaihtoi logoaan. Uusi logo on säilyttänyt vanhan logon pääpiirteet ja muodot, mutta on väriltään sinisempi. Logossa olleiden nimenlyhenteen kirjainten ja poraustornin paikalla on kokonaan sinisellä täytetty kolmio, joka kattaa sitä ympäröivän samanvärisen katkaistun ympyrän poisleikattua pohjaa. Symbolin oikealle puolelle on kirjoitettu latinaksi isoilla kirjaimilla yrityksen nimi Ukrnafta ja sen alapuolelle ohuen keltaisen viivan alle kyrillisillä kirjaimilla, mutta pienemmällä kirjasimella Укрнафта. Uusi logo kehitettiin yhteistyössä kiovalaisen suunnittelustudion BelkaStrelkan kanssa.
Yhtiön kuvaus ja tuotanto.
Ukrnaftan noin 563 huoltoaseman verkosto on Ukrainan suurin. Ukrnaftan perustamat Sumyn, Tšernihivin ja Ivano-Frankivskin alueilla sijaitsevat porausasemat tarjoavat täyden valikoiman niihin liittyviä palveluja. Ukrainan öljyn tuotannosta yli 65 taikka noin 70 prosenttia on Ukrnaftan, kaasulauhteen tuotannosta yli 25% ja maakaasun tuotannosta yli 12%. Ukrnaftan kaasunkäsittelylaitokset ovat Ukrainan suurimpia nestekaasun tuottajia.
Yhtiöllä on kolme kaasunkäsittelylaitosta ja kuusi alueellista tuotantoyksikköä: Ohtyrkanaftogaz () Oh’tyrkassa, Tšernihivnaftogaz (), Pultavanaftogaz () Pultavassa, Dolynanaftogaz () Dolynassa, Nadvirnanaftogaz () Nadvirnassa ja Boryslavnaftogaz () Boryslavissa Täysimittaisen sodan aikana maan työvoimamarkkinat ovat muuttuneet, koska miljoonat ukrainalaiset nousivat puolustamaan valtiota tai joutuivat lähtemään ulkomaille. Siitä johtuvasti nykyisin Ukrnaftan kehittämisen ykkösasia on työvoima.
Osakkuudet.
Ukrnaftan osakkeista 50 prosenttia + 1 kuului Ukrainan valtionyhtiölle Naftogazille ja PrivatBankin osakkeenomistajiin Ihor Kolomoiskyiin ja Hennadi Boholjuboviin liittyvä epävirallinen "Privat"-yritysryhmä omistaa noin 42 % tai jopa 43% yhtiön osakkeista. Noin 8 prosenttia omistaa kolme ulkomaista Kyprokselle rekisteröityä yritystä. Vuosina 1997 ja 1999 laskettiin liikkeeseen lisäosakkeita, joiden seurauksena osakepääoma nousi 21 kertaiseksi. 
Ranskalaisen päivälehden "Le Figaro" 25.03.2015 julistaman kirjoituksen mukaan Kolomoiskyi yhdessä Ukrnaftan muiden vähemmistöosakkaiden kanssa estivät valtion omistajaohjauksen aloitteesta kokousten pitämistä hyödyntäen tosiasiaa, että siihen laillisena vaatimuksena oli vähintään 60 prosentin ja yhden osakkeen päätösvaltaisuus. Enemmistöosakkeidenomistajana valtiolla oli säännöllisiä ongelmia yrityksen osakkeenomistajien kokousten pitämisessä, koska Privat-ryhmän osakkaat jättivät usein kokoukset vaille huomiota. Tavallaan he useiden vuosien ajan estivät valtiota saamasta osinkotuloja ja yhtiö lähinnä hyödynsi vähemmistöä eikä valtiota. Yrityksestä oli käytännössä tullut yksityinen, jolloin "Privat"-konsernin osakkeenomistajat valtasivat avainasemat johdossa ja hallitsivat johtoa täysin vuoteen 2015 asti, kun vuosien saatossa valtio oli vetäytynyt pois yhtiön määräysvallasta. Samaan aikaan vuoteen 2015 yhtiön markkinaosuus maan öljyntuotannossa oli kasvanut 68%:iin ja kaasuntuotannossa 11 %:iin. Lisäksi Ukrnaftalla oli merkittävä kaivosomaisuus, joka oli myös osittain yksityistetty ja osittain valtion omistuksessa.
Vähentääkseen yksityisosakkaiden puolisia haittoja julkisessa hallinnossa parlamentti hyväksyi 14. tammikuuta v. 2015 lakiesityksen nro 1310, jonka mukaan osakeyhtiölakiin tehtiin olennainen muutos, joka mahdollistaa yhtiökokouksen pitämisen päätösvaltaisena 50% plus yksi osakkeenomistajien aloitteesta. Joidenkin lähteiden mukaan Verh’ovna Radan kansanedustajat ehdottivat yhtiökokouksen pitämisen edellytyksenä olevaa 60 prosentin päätösvaltaisuuden vähentämistä 50 prosenttiin + 1 osakkeeseen maaliskuussa vuonna 2015. Osakeyhtiölakimuutokset hyväksyttiin parlamentissa 19. maaliskuuta ja niiden ansiosta vuodesta 2016 alkaen valtio sai määräysvallan Ukrnafta-yhtiössä. Näin ollen palautettiin normaali osakkeenomistajien kokous- ja osingonmaksumenettely ja rajoitettiin vähemmistön oikeutta kokouksiin pelkän heidän harkintansa mukaan. Tämän jälkeen valtio joutui muuttamaan Ukrnaftan hallintoa, koska yhtiön vero- ja vuokramaksuvelkaa valtiolle oli kertynyt 2,3 miljardin, joidenkin lähteiden mukaan sitä oli 01.01.2016 mennessä 10,4 miljardin ja maksamattomia osinkoja 3,7 miljardin hryvnian verran. Ukrnaftan johtoon nousi Mark Rollins, joka aloitti taistelun Ukrnaftan elvyttämiseksi ja velkojen maksamiseksi. Vuodessa Rollisin onnistui vakauttaa tuotantoa, mutta valtion verohallinnon taloudellisten vaatimusten vuoksi Ukrnafta melkein menetti lisenssinsä useitakin kertoja. Elokuun alussa vuonna 2020 tiedotettiin Oleh Hezin nimittämisestä "Ukrnaftan" hallituksen puheenjohtajaksi 31.07.2020 alkaen.
Yhtiön osakkeet on listattu Ukrainan pörssissä ja PFTS:ssä Kiovassa.
Nykyisin yhtiön osakkeista 50 prosenttia omistaa edelleen kansallinen osakeyhtiö Naftogaz ja toista 50%:ia Ukrainan valtio eli Ukrainan puolustusministeriön omistamien kohteiden hallinnointiyksikkö. Ukrainan asevoimien ylipäällikkö päätti 05.11.2022 siirtää valtiolle ja ottaa haltuunsa sota-aikana yhtiön yksityisille omistajille kuuluvan osuuden osakkeita. Päätös tehtiin esikunnan kokouksessa Ukrainan presidentin Volodymyr Zelenskyin johdolla sotilaallisen välttämättömyyden yhteydessä 17. toukokuuta 2012 päivätyn Ukrainan lakisäännöksen nro 4765 mukaisesti. Ukrainan presidentin mukaan yhtiöiden haltuunotot tukevat Ukrainan puolustussektorin toimintakykyä. Valtion omistukseen siirrettiin pakkokeinoin useita suuria teollisuusyrityksiä, muun muassa lentokoneen moottoreita valmistava Motor Sitš, raskaita ajoneuvoja valmistava AvtoKrAZ, öljyntäytteisten tehomuuntajien suunnitteluun ja valmistukseen erikoistunut Zaporožtransformator, Ukrnafta ja Ukrtatnafta jne. Forbesin mukaan kalleimmat puolustusministeriölle luovutetuista omaisuuseristä olivat jälkimmäiset kaksi yhtiötä, joita pidettiin niin Kolomoiskyin kuin Boholjubovin epävirallisen "Privat"-ryhmän liikemaailman perustana. Jo ennen sotaa Ukrainan suurimman öljyntuottaja- ja yli 500 huoltoasemaverkoston omistajan Ukrnaftan arvo laskettiin lähes 1,5 miljardiin dollariin. Nyt yrityksen arvo oli 748 miljoonaa dollaria ja Privat-konsernin osuus siitä 314 miljoonaa dollaria. Puolustusministeri Oleksi Reznikov väitteiden mukaan kyseessä ei ole toimenpide, jota voi kutsua kansallistamiseksi. Sotatilan päätyttyä voidaan lain vaatimusten mukaisesti palauttaa määrätty omaisuus omistajilleen, tai niiden arvo korvataan. Marraskuun 10. päivänä Ukrnaftaa ja Ukrtatnaftaa johtoon nimitettiin Serhi Koretsky. Sen jälkeen 21. joulukuuta kerrottiin uuden johtoryhmän irtisanovan kansallisesta öljy-yhtiön useita huippujohtajia.
Helmikuussa vuonna 2023 kerrottiin Ukrainan presidentin Volodymyr Zelenskyin hallinnon jatkaneensa korruption­vastaisia tutkintatoimia, joiden epäillyt kohdistuivat muun muassa öljy- ja maakaasuyhtiöön Ukrnaftaan ja öljynjalostusyhtiöön Ukrtatnaftaan. Ukrnaftasta tuli maaliskuussa vuonna 2023 Ukrainan öljy- ja kaasuliiton () jäsen.